Tuladha kang paling cetha ya iku Mimosa pudica utawa kang luwih ditepungi minangka putri malu.[1] Kanthi didemèk, digoyang, dipanasi, digawé atis kanthi cepet, utawa diwènèhi rangsangan listrik, godhong anakan lan godhong bakal mingkup bebarengan kanthi cepet.[1] Yèn mung siji godhong anakan kang dirangsang, rangsangan mau diterusaké ing kabèh tanduran, saéngga godhong anakan liyané mèlu mingkup.[1] Anané pamingkupan amarga banyu diangkut menjaba saka sèl motorik ing pulvinus, kedadéyan kang gegayutan karo metuné kation K+ (Kalium).